open-index/open-wikipedia-markdown huggingface dataset:
แขนกล คนแปรธาตุ (อนิเมะ)

***แขนกล คนแปรธาตุ*** (, ) เป็นซีรีส์อนิเมะฉายทางโทรทัศน์ของประเทศญี่ปุ่น ดัดแปลงจากฉบับมังงะชื่อเดียวกันโดยฮิโรมุ อารากาวะ มีทั้งหมด 51 ตอน เป็นผลงานร่วมผลิตโดยสตูดิโอแอนิเมชัน Bones, สถานีโทรทัศน์ MBS, และ Aniplex กำกับโดย เซย์จิ มิซุชิมะ ออกฉายทางสถานีโทรทัศน์ MBS ประเทศญี่ปุ่น ตั้งแต่เดือนตุลาคม ค.ศ. 2003 ถึงเดือนตุลาคม ค.ศ. 2004

เช่นเดียวกับฉบับมังงะ อนิเมะเรื่องนี้เล่าเรื่องราวการผจญภัยของสองพี่น้องเอ็ดเวิร์ด และ อัลฟองเซ เอลริค ซึ่งตามหาศิลานักปราชญ์ เพื่อกู้คืนร่างกายที่ทั้งสองสูญเสียไปในตอนที่พยายามชุบชีวิตมารดา ระหว่างการสร้างซีรีส์อนิเมะเรื่องนี้ อารากาวะได้ขอให้ทีมงานทำตอนจบใหม่ให้กับฉบับอนิเมะ เพื่อไม่ให้เหมือนกับในฉบับมังงะ ซึ่งยังเขียนไม่จบในตอนนั้น ทำให้เนื้อเรื่องของฉบับอนิเมะในช่วงครึ่งหลังแตกต่างจากเนื้อเรื่องดั้งเดิมอย่างแทบจะสิ้นเชิง ตอนจบของซีรีส์อนิเมะฉบับนี้ถูกสร้างเป็นภาพยนตร์อนิเมะสำหรับฉายในโรงภาพยนตร์ ชื่อตอนว่า *[[แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์]]* ออกฉายเมื่อ ค.ศ. 2005

ซีรีส์อนิเมะฉบับสร้างใหม่แบบซื่อตรงต่อฉบับมังงะ ได้ชื่อว่า *[[แขนกล คนแปรธาตุ: บราเธอร์ฮูด]]* ออกฉายเมื่อ ค.ศ. 2009

## อ้างอิง

หมวดหมู่:แขนกล คนแปรธาตุ
หมวดหมู่:ซีรีส์อนิเมะที่สร้างจากมังงะ
หมวดหมู่:การทหารในอนิเมะและมังงะ
หมวดหมู่:การฆ่าล้างเผ่าพันธุ์ในบันเทิงคดี
หมวดหมู่:อนิเมะและมังงะเกี่ยวกับการล้างแค้น
หมวดหมู่:โบนส์
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2546
หมวดหมู่:อะนิเพล็กซ์
กีแซง

**กีแซง** () เรียกอีกอย่างว่า **ชินยอ** () เป็นผู้หญิงที่ถูกขับจากครอบครัวหรือทาสที่ได้รับการฝึกฝนให้เป็นนางโลม ทำหน้าที่ให้ความบันเทิงทางศิลปะและสนทนากับผู้ชายชนชั้นสูง ปรากฏครั้งแรกในสมัยโครยอ กีแซงเป็นผู้ให้ความบันเทิงอย่างถูกกฎหมายของรัฐบาล และต้องทำหน้าที่ต่าง ๆ ให้รัฐ หลายคนถูกจ้างโดยราชสำนัก พวกเขาได้รับการฝึกฝนมาอย่างดีและประสบความสำเร็จในด้านวิจิตรศิลป์ กวีนิพนธ์ และร้อยแก้ว และถึงแม้จะเป็นชนชั้นต่ำในสังคม พวกเขาก็ยังได้รับการยกย่องในฐานะศิลปินที่มีการศึกษา นอกเหนือจากความบันเทิงแล้ว บทบาทของพวกเขายังรวมถึงการดูแลทางการแพทย์และการเย็บปักถักร้อย

## สถานะทางสังคม
ตลอดสมัยโครยอและโชซ็อน กีแซงอยู่ในสถานะช็อนมิน ซึ่งเป็นสถานะต่ำที่สุดในสังคม เช่นเดียวผู้ให้ความบันเทิงคนอื่น ๆ  คนขายเนื้อ และทาส สถานะส่งต่อกันทางสายเลือด ดังนั้นลูกของกีแซงก็มีสถานะช็อนมิน และลูกสาวก็กลายเป็นกีแซงโดยอัตโนมัติเช่นกัน ในสมัยโครยอ หน่วยงานปกครองในแต่ละเขตได้เริ่มลงทะเบียนกีแซงไว้เพื่อให้แน่ใจว่ามีการกำกับดูแลอย่างถี่ถ้วน มีการปฏิบัติตามแนวทางเดียวกันกับทาสที่ถูกเกณฑ์ กีแซงสามารถเป็นอิสระได้ก็ต่อเมื่อจ่ายค่าไถ่จำนวนมาก จึงมีเพียงผู้มั่งคั่งเท่านั้นที่จะไถ่กีแซงได้ ซึ่งโดยทั่วไปแล้วเป็นขุนนางระดับสูง

กีแซงหลายคนมีทักษะด้านกวีนิพนธ์ โคลงซิโจที่แต่งโดยกีแซงจำนวนมากยังหลงเหลือมาถึงปัจจุบัน กวีนิพนธ์ของกีแซงมักสะท้อนถึงความโศกเศร้าและการจากลา คล้ายกับบทกวีที่แต่งโดยนักปราชญ์ที่ถูกเนรเทศ นอกจากนี้ บทกวีของกีแซงที่โด่งดังบางบทแต่งขึ้นเพื่อชักชวนนักปราชญ์ที่มีชื่อเสียงให้มาค้างคืนด้วย รูปแบบโคลงซิโจในช่วงหลังยังเข้ามาเกี่ยวข้องกับกีแซงหญิง ในขณะที่ผู้หญิงที่มีสถานะยังบันมุ่งเน้นไปที่รูปแบบการประพันธ์แบบกาซา

กวาน-กี คือกีแซงในสังกัดสำนักรัฐบาลท้องถิ่น และสถานะของพวกเขาก็แตกต่างไปจากทาสทั่วไปที่สังกัดอยู่ในสำนักเดียวกัน กีแซงถือว่ามีสถานะสูงกว่าทาสอย่างมีนัยสำคัญ แม้ว่าตามหลักการแล้ว พวกเขาทั้งหมดมีสถานะเป็นช็อนมินเหมือนกัน

## อาชีพ
อาชีพของกีแซงส่วนใหญ่นั้นสั้นมาก โดยทั่วไปแล้วจุดสูงสุดของอาชีพอยู่ที่อายุ 16 หรือ 17 ปี และสิ้นสุดเมื่ออายุ 22 ปี มีกีแซงเพียงไม่กี่คนเท่านั้นที่สามารถรักษาอาชีพของตนไว้ได้นานเกินเวลานี้ อาจเป็นเพราะเหตุนี้เองที่สำนักฝึกอบรมกีแซง ยอมรับผู้เข้าฝึกที่อายุน้อยกว่าแปดขวบ กฎหมายกำหนดให้กีแซงทุกคนต้องเกษียณเมื่ออายุ 50 ปี โอกาสที่ดีที่สุดที่กีแซงส่วนใหญ่ได้รับคือการได้เป็นอนุภรรยาของผู้อุปถัมภ์ อย่างไรก็ตาม กีแซงบางคนไม่ได้รับโอกาสนี้ เว้นแต่ผู้อุปถัมภ์จะซื้อพวกเขามาจากรัฐเสียตั้งแต่แรก ซึ่งมีผู้ชายในยุคโชซอนจำนวนน้อยที่สามารถจ่ายได้ ดังนั้นกีแซงที่เกษียณตัวจึงทำงานหรือบริหารโรงเตี๊ยมท้องถิ่น

## อ้างอิง

หมวดหมู่:ราชวงศ์โชซ็อน
หมวดหมู่:กีแซง
หมวดหมู่:ระบบทาสในประเทศเกาหลี
หมวดหมู่:นางบำเรอ
สถานีศรีเอี่ยม

**สถานีศรีเอี่ยม** (; รหัส: YL17) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับข้ามถนนศรีนครินทร์บริเวณสะพานทางแยกต่างระดับศรีเอี่ยม ในพื้นที่เขตบางนา กรุงเทพมหานคร

## ที่ตั้ง
สถานีศรีเอี่ยมตั้งอยู่บนถนนศรีนครินทร์ บริเวณข้างสะพานทางแยกต่างระดับศรีเอี่ยม ซึ่งเป็นจุดตัดระหว่างถนนศรีนครินทร์กับถนนบางนา-ตราด (เทพรัตน) ในพื้นที่แขวงบางนาเหนือ เขตบางนา กรุงเทพมหานคร

## แผนผัง

## รูปแบบ
สถานีศรีเอี่ยมมีโครงสร้างแบบชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูกั้นชานชาลาแบบครึ่งความสูง

สถานีแห่งนี้เป็นสถานีที่มีการติดตั้งประแจสับรางเข้า–ออกสถานีไว้ทั้งหมด 4 ชุด (บริเวณทางเข้าสถานี 2 ชุด และปลายสะพานทางแยกต่างระดับศรีเอี่ยม 2 ชุด) เนื่องจากสถานีแห่งนี้ทำหน้าที่เป็นสถานีชุมทางในการนำขบวนรถเข้า–ออกจากศูนย์ซ่อมบำรุงใหญ่ที่อยู่ด้านทิศตะวันออกของสถานี

## ทางเข้า–ออก
ประกอบด้วยทางขึ้น-ลงปกติ ได้แก่
* **1** อาคารจอดแล้วจร สถานีศรีเอี่ยม, บริษัท อีสเทิร์น บางกอกโมโนเรล จำกัด, ศูนย์ซ่อมบำรุงศรีเอี่ยม, แขวงทางหลวงสมุทรปราการ สำนักงานทางหลวงที่ 13 (บันไดเลื่อน, ลิฟต์)
* **2, 3** ถนนบางนา-ตราดขาออก (มุ่งหน้าเดอะ ฟอเรสเทียส์, เซ็นทรัล เมกาบางนา, ท่าอากาศยานสุวรรณภูมิ), ทางแยกต่างระดับศรีเอี่ยม, โรงพยาบาลสัตว์พญาไท 7 สาขาบางนา, ปาร์คบางนา, อาคารเอไอเอ อีสต์ เกตเวย์
* **4** วัดศรีเอี่ยม, อาคารแอมเพิล ทาวเวอร์ (เอสบี ดีไซน์สแควร์ บางนา), ไทยประกันชีวิต สำนักงานบางนา (ลิฟต์)

## สถานที่ใกล้เคียง
thumb|ศูนย์ซ่อมบำรุงรถไฟฟ้าสายสีเหลือง บริษัท อีสเทิร์น บางกอกโมโนเรล จำกัด
* วัดศรีเอี่ยม
* โรงเรียนศรีเอี่ยมอนุสรณ์
* ศูนย์ซ่อมบำรุงรถไฟฟ้าสายสีเหลือง บริษัท อีสเทิร์น บางกอกโมโนเรล จำกัด
** สำนักงานย่อยบริหารโครงการเอ็มอาร์ที สายสีเหลือง บริษัท อัลสตอม ทรานสปอร์ต (ประเทศไทย) จำกัด
** สำนักงานย่อยบริหารโครงการรถไฟฟ้าสายสีเหลือง บริษัท ระบบขนส่งมวลชนกรุงเทพ จำกัด (มหาชน)
* แขวงทางหลวงสมุทรปราการ สำนักงานทางหลวงที่ 13
* อาคารแอมเพิล ทาวเวอร์ (เอสบี ดีไซน์สแควร์ บางนา)
* ไทยประกันชีวิต สำนักงานบางนา
* อาคารเอไอเอ อีสต์ เกตเวย์
* โรงพยาบาลไทยนครินทร์
** โรอินเด็กซ์ ลิฟวิ่งมอลล์ บางนางพยาบาลสัตว์พญาไท 7 (สาขาบางนา)
* ตลาดเซฟวันโกบางนา
* ปาร์ค บางนา
* Maple hotel โรงแรมเมเปิล
* เซ็นทรัล บางนา
* บิ๊กซี ซูเปอร์เซ็นเตอร์ สาขาบางนา
* Chic Republic Bangna ชิค รีพับบลิค บางนา
* อินเด็กซ์ ลิฟวิ่งมอลล์ บางนา

## การเชื่อมต่อกับระบบขนส่งมวลชนอื่น
ในอนาคตสถานีศรีเอี่ยมแห่งนี้ มีแผนเชื่อมต่อกับสถานีศรีเอี่ยมอีกแห่งหนึ่งของโครงการรถไฟฟ้าสายสีเงิน ช่วงเทพรัตน–ท่าอากาศยานสุวรรณภูมิ ซึ่งจะทำให้สถานีศรีเอี่ยมของสายสีเหลืองเป็นหนึ่งในสองจุดเชื่อมต่อสำคัญที่จะขนส่งผู้โดยสารจากชานเมืองทางทิศตะวันออก เข้าสู่ท่าอากาศยานสุวรรณภูมิได้อย่างรวดเร็ว ปัจจุบันโครงการสายสีเงินอยู่ในระหว่างการพิจารณาปรับปรุงโครงการและตำแหน่งที่ตั้งสถานี

## จุดเชื่อมต่อรถโดยสารประจำทาง
### ถนนศรีนครินทร์ (ต่างระดับศรีเอี่ยม)
*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

## อ้างอิง

ศรีเอี่ยม
ศรีเอี่ยม
สถานีสะพานพระนั่งเกล้า

**สถานีสะพานพระนั่งเกล้า** (; รหัส: PP08) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่ริมถนนรัตนาธิเบศร์ในพื้นที่อำเภอเมืองนนทบุรี จังหวัดนนทบุรี และเชื่อมต่อกับเรือด่วนเจ้าพระยาธงเขียวและเรือโดยสารสาธารณะ ไมน์ สมาร์ท เฟอร์รี่

## ที่ตั้ง
สถานีสะพานพระนั่งเกล้าตั้งอยู่ริมถนนรัตนาธิเบศร์ ใกล้กับทางขึ้นสะพานพระนั่งเกล้าฝั่งตะวันออก ในพื้นที่ตำบลบางกระสอ อำเภอเมืองนนทบุรี จังหวัดนนทบุรี

## รายละเอียด
### สีสัญลักษณ์
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

### รูปแบบ
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชั้นชานชาลา

### ทางเข้า–ออก
มีทางขึ้นลง 3 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
* **1** ถนนนนทบุรี 1 (สนามบินน้ำ) / ซอยนนทบุรี 14 (พัฒนาการ), มหาวิทยาลัยเทคโนโลยีราชมงคลสุวรรณภูมิ, ศูนย์การแพทย์รัตนาธิเบศร์  
* **2** ถนนนนทบุรี 1 (สนามบินน้ำ) / ซอยนนทบุรี 13/1, โรงพยาบาลพระนั่งเกล้า, วัดแจ้งศิริสัมพันธ์
* **3** สะพานพระนั่งเกล้า, แขวงทางหลวงนนทบุรี

### แผนผัง

### สิ่งอำนวยความสะดวก
* มีลิฟต์ 2 ตัว บริเวณทางขึ้น–ลงสถานีในฝั่งที่ 1 และ 3
* มีบันไดเลื่อนทุกทางขึ้น–ลงของสถานี

### เวลาให้บริการ

## สถานที่ใกล้เคียง
* สะพานพระนั่งเกล้า
* ท่าพระนั่งเกล้า
* วัดแจ้งศิริสัมพันธ์
* วัดน้อยนอก
* คลองบางกระสอ
* โรงพยาบาลพระนั่งเกล้า
* แขวงทางหลวงนนทบุรี
* มหาวิทยาลัยเทคโนโลยีราชมงคลสุวรรณภูมิ
* ศูนย์การแพทย์ รัตนาธิเบศร์
* ตลาดสินทอง

## รถโดยสารประจำทาง
### ท่ารถเอ็มอาร์ทีท่าเรือพระนั่งเกล้า (สาย 63 191)
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

#### ถนนรัตนาธิเบศร์
*  เส้นทางที่มีรถรองรับวีลแชร์

* **รถสองแถว** สาย 1024ก (ตลาดนนทบุรี–ตลาดสดเทศบาลนครบางบัวทอง), รถสองแถว 1, รถสองแถว 1 (รถกระป๊อ), รถสองแถว 1053
* **รถตู้ปรับอากาศ** ต.37

### เรือโดยสาร
* เรือด่วนเจ้าพระยาธงเขียว
* เรือโดยสารสาธารณะ ไมน์ สมาร์ท เฟอร์รี่

## อ้างอิง

หมวดหมู่:สถานีรถไฟฟ้ามหานคร สายฉลองรัชธรรม
หมวดหมู่:สถานีรถไฟฟ้าในอำเภอเมืองนนทบุรี
หมวดหมู่:สิ่งก่อสร้างตั้งแต่ พ.ศ. 2559
หมวดหมู่:สิ่งก่อสร้างริมแม่น้ำเจ้าพระยา
แมสเอฟเฟกต์ (วิดีโอเกม)

***แมสเอฟเฟกต์*** () เป็นเกมแอกชันสวมบทบาทที่พัฒนาโดยบริษัทไบโอแวร์ วางจำหน่ายครั้งแรกเมื่อ ค.ศ. 2007 สำหรับเครื่องเล่นเกมเอ็กซ์บ็อกซ์ 360 เป็นเกมแรกในซีรีส์*[[Mass Effect|แมสเอฟเฟกต์]]* มีฉากหลังเป็นกาแลกซีทางช้างเผือกใน ค.ศ. 2183 ที่อารยธรรมทั้งจักรวาลต้องประสบกับภัยคุกคามจากเผ่าพันธุ์จักรกลโบราณที่มีชื่อว่ารีปเปอร์ส ผู้เล่นรับบทเป็นผบ. เชพเพิร์ด ทหารมนุษย์โลกฝีมือเก่งกาจที่ต้องหยุดเจ้าหน้าที่ทรยศไม่ให้แผนการรุกรานกาแลกซีโดยพวกรีปเปอร์สประสบความสำเร็จ รูปแบบการเล่นประกอบไปด้วยการทำภารกิจ (เควสท์) ต่างๆ ซึ่งมักประกอบไปด้วยการสำรวจอวกาศ การต่อสู้ด้วยหน่วยจู่โจมและยานพาหนะ และการมีปฏิสัมพันธ์กับตัวละครในเกม

## อ้างอิง

หมวดหมู่:บันเทิงคดีแนวอวกาศ
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมเล่นตามบทบาท
หมวดหมู่:เกมจากค่ายอิเล็กทรอนิก อาตส์
หมวดหมู่:เกมไมโครซอฟท์
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมที่ออกวางจำหน่ายในปี พ.ศ. 2550
คัมภีร์แห่งโบบ้า เฟตต์

***คัมภีร์แห่งโบบ้า เฟตต์*** () เป็นภาพยนตร์ชุดทางโทรทัศน์แนวคาวบอยอวกาศ (space western) จากประเทศสหรัฐอเมริกา สร้างสรรค์โดยจอน ฟาฟโร ออกฉายผ่านบริการสตรีมมิงดิสนีย์พลัส เป็นส่วนหนึ่งของเรื่องแต่งชุด*[[สตาร์ วอร์ส]]* ดำเนินเรื่องหลังเหตุการณ์ใน *[[การกลับมาของเจได]]* (ค.ศ. 1983) และเป็นภาคแยกของภาพยนตร์ชุดเรื่อง*[[เดอะแมนดาลอเรียน]]* ในเรื่องนี้ โบบ้า เฟตต์ ซึ่งเป็นอดีตนักล่าเงินรางวัลที่เคยมีบทบาทในเนื้อเรื่องอื่นๆ ของ*สตาร์ วอร์ส*ได้ตั้งตนเป็นหัวหน้าแก๊งมาเฟีย เหตุการณ์ในเรื่องเกิดขึ้นคู่ขนานไปกับเหตุการณ์ใน*เดอะแมนดาลอเรียน*และภาพยนตร์ชุดเรื่องอื่นๆ เช่น*อาโซกา*
แบล็ก

**รีการ์ดู วัลเดซ วาเลนไทน์ จูเนียร์** ( ; เกิด 24 มิถุนายน ค.ศ. 1992) หรือชื่อในวงการคือ **แบล็ก**  (6lack มักเขียน 6LACK, ออกเสียงว่า "black") เป็นนักร้องและแร็ปเปอร์ชาวอเมริกัน เขาได้รับการยอมรับอย่างเด่นชัดหลังจากออกซิงเกิล  "พรอบเบลิม" (Prblms) จากอัลบัมเปิดตัวในชื่อ *[[ฟรีแบล็ก]]* ออกจำหน่ายในเดือนพฤศจิกายน 2016 เขาออกอัลบัมชุดที่สองชื่อ *[[อีสต์แอตแลนตาเลิฟเลตเตอร์]]* ในเดือนกันยายน 2018 อัลบั้มขึ้นอันดับสามบนชาร์ต''บิลบอร์ด'' 200 ปีถัดมา เขาออกซิงเกิล "ออนเดอะเวย์" (OTW) กับคาลิดและไทดอลลาไซน์ แบล็กยังร้องรับเชิญให้นอร์มานี ในเพลง "เวฟส์" ซึ่งทำให้เขาชนะรางวัลเอ็มทีวีวิดีโอมิวสิกอะวอดส์ ในเดือนมิถุนายน 2020 เขาออกอีพีชื่อ *[[6พีซีฮอตอีพี]]* มีเพลง "โนว์มายไรตส์" (ร้องรับเชิญโดยลิลเบบี) ปีถัดมา เขาร้องรับเชิญให้กอริลลาซ ในเพลง "เดอะพิงก์แฟนทอม" กับเอลตัน จอห์น ในปี 2021 แบล็กและลิลทีเจย์ออกซิงเกิลร่วมกันชื่อ "คอลลิงมายโฟน" เพลงขึ้นอันดับหนึ่งในประเทศแคนาดา และอันดับสามในสหรัฐ

ในปัจจุบันแบล็กได้เซ็นสัญญากับเลิฟเรอแนซ็องส์และอินเตอร์สโคปเรเคิดส์ เขายังเป็นสมาชิกของกลุ่มดนตรีจากแอตแลนตา-บอลทิมอร์ สปีลเลจวิลเลจ ที่ก่อตั้งโดยเอิร์ธแก๊งและเจไอดี แบล็กถูกเสนอชื่อเข้าชิงรางวัลแกรมมีสามครั้ง และชนะรางวัลเอ็มทีวีวิดีโอมิวสิกอะวอดส์อีกหนึ่งครั้ง

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:ศิลปินในสังกัดอินเตอร์สโคปเรเคิดส์
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:นักแต่งเพลงชายชาวอเมริกันเชื้อสายแอฟริกา
ร็อคแมน DASH

***ร็อคแมน DASH การผจญภัยของหุ่นเหล็ก*** () หรือ ***เมกาแมนเลเจนดส์*** () ในภาษาต่างประทเทศ เป็นเกมแนวเดินยิงแอกชันผจญภัย สร้างโดยแคปคอม เป็นเกมแรกในซีรีส์ *[[ร็อคแมน DASH ซีรีส์|เมกาแมนเลเจนดส์]]* ซึ่งเป็นส่วนหนึ่งของเกมชุด *[[เมกาแมน]]* ของแคปคอม และเป็นเกม*เมกาแมน*แบบ 3 มิติ ลำดับที่สองต่อจาก *เมกาแมน: แบทเทิลแอนด์เชส* วางจำหน่ายบนระบบเพลย์สเตชันในประเทศญี่ปุ่นเมื่อ ค.ศ. 1997 และในอเมริกาเมื่อ ค.ศ. 1998 ต่อมาจึงวางจำหน่ายในระบบนินเทนโด 64 เมื่อ ค.ศ. 2000 ในชื่อเดิม และวางจำหน่ายฉบับภาษาอังกฤษในชื่อ ***เมกาแมน 64*** เมื่อ ค.ศ. 2001 นอกจากนี้ยังมีฉบับสำหรับเล่นบนไมโครซอฟท์วินโดวส์ใน ค.ศ. 2001, เพลย์สเตชันพอร์เทเบิล ค.ศ. 2005 (เฉพาะในประเทศญี่ปุ่น), และเพลย์สเตชัน 3 ค.ศ. 2015 (เฉพาะสหรัฐ)

หมวดหมู่:วิดีโอเกมที่ออกวางจำหน่ายในปี พ.ศ. 2540
หมวดหมู่:วิดีโอเกมแอ็กชันผจญภัย
หมวดหมู่:ร็อคแมน DASH
หมวดหมู่:เกมสำหรับนินเท็นโด 64
หมวดหมู่:เกมสำหรับเพลย์สเตชัน
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับเพลย์สเตชัน 3
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับวินโดวส์
ผจญภัยสุดเขตแดนต้องห้าม

***ผจญภัยสุดเขตแดนต้องห้าม*** () เป็นเกมแอกชันสวมบทบาท พัฒนาโดยเกอริลลาเกมส์ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ วางจำหน่ายครั้งแรกเมื่อ พ.ศ. 2565 เป็นภาคต่อจากเกม *[[ฮอไรซันซีโรดอว์น]]* ที่วางจำหน่ายเมื่อ พ.ศ. 2560 รูปแบบเกมเป็นเกมโลกเปิดผู้เล่นเดี่ยว มีฉากหลังเป็นฝั่งตะวันตกของสหรัฐอเมริกาในยุคหลังเกิดภัยพิบัติครั้งใหญ่ ผู้เล่นจะได้ออกผจญภัยทำภารกิจต่างๆ โดยใช้ความสามารถในการเอาตัวรอด การต่อสู้โดยใช้อาวุธทั้งแบบประชิดตัวและการต่อสู้ระยะไกล ในโลกที่มีเชื้อโรคร้าย สัตว์จักรกลที่ดุร้าย และผู้รอดชีวิตคนอื่น ๆ

ตัวเกมวางจำหน่ายในวันที่ 18 กุมภาพันธ์ พ.ศ. 2565 บนเครื่องเกมเพลย์สเตชัน 4 และเพลย์สเตชัน 5 และได้รับกระแสเชิงบวกจากนักวิจารณ์

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมโอเพนเวิลด์
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่มีตัวละครเอกหญิง
หมวดหมู่:ฆาตกรรมหมู่ในบันเทิงคดี
หมวดหมู่:การฆ่าล้างเผ่าพันธุ์ในบันเทิงคดี
หมวดหมู่:วิดีโอเกมที่มีฉากในอนาคต
โทมัส ฮิทเซิลส์แพร์เกอร์

**โทมัส ฮิทเซิลส์แพร์เกอร์** (; เกิด 5 เมษายน ค.ศ. 1982) เป็นผู้บริหารทีมฟุตบอลและอดีตนักฟุตบอลชาวเยอรมัน ตั้งแต่เดือนกุมภาพันธ์ ค.ศ. 2019 เขาได้เข้ามาเป็นผู้บริหารในสโมสรเฟาเอ็ฟเบ ชตุทการ์ท

เขาได้เริ่มต้นสายอาชีพนักฟุตบอลจากการไปเล่นให้กับสโมสรฟุตบอลแอสตันวิลลาในประเทศอังกฤษ ก่อนที่เขาจะกลับประเทศเยอรมนีและเล่นให้กับเฟาเอ็ฟเบ ชตุทการ์ท ซึ่งในระหว่างที่เขาอยู่กับสโมสรทีมก็สามารถชนะในลีกบุนเดิสลีกา ใน ค.ศ. 2007 ต่อมาใน ค.ศ. 2010 เขาได้สัญญากับโซชีเอตาสปอร์ตีวาลาซีโอ ลีกฟุตบอลอิตาลี ก่อนที่เขาจะย้ายไปเล่นให้กับสโมสรฟุตบอลเวสต์แฮมยูไนเต็ด ในปีก่อนมา ก่อนที่จะเล่นให้กับเฟาเอ็ฟเอ็ล ว็อลฟส์บวร์ค และสโมสรฟุตบอลเอฟเวอร์ตันสักระยะหนึ่ง

ฮิทเซิลส์แพร์เกอร์ได้มีโอกาสเล่นให้กับฟุตบอลทีมชาติเยอรมนีทั้ง 52 นัดและทีมสามารถเข้าไปเล่นในฟุตบอลโลก 2006 และฟุตบอลชิงแชมป์แห่งชาติยุโรป 2008 จากอาการบาดเจ็บทำให้เขาได้ตัดสินใจยุติบทบาทการเป็นนักฟุตบอลในเดือนกันยายน ค.ศ. 2013 หลังจากที่เขาได้ประกาศยุติการเล่นเขาก็ได้ออกเปิดเผยว่าเขาเป็นเกย์ ฮิทเซิลส์แพร์เกอร์ถือเป็นนักฟุตบอลอาชีพที่มีชื่อเสียงมากที่สุดอีกคนหนึ่งที่ออกมาเปิดเผย

## สถิติ
### สโมสร

### อินเตอร์เนชันแนล

## เกียรติประวัติ

**เฟาเอ็ฟเบ ชตุทการ์ท**
* บุนเดิสลีกา: 2006–07
* เดเอ็ฟเบ-โพคาล รองชนะเลิศอันดับ 1: 2006–07

**ฟุตบอลทีมชาติเยอรมนี**
*ฟุตบอลชิงแชมป์แห่งชาติยุโรป รองชนะเลิศอันดับ 1: 2008
*ฟุตบอลโลก รองชนะเลิศอันดับ 3: 2006
*ฟีฟ่าคอนเฟเดอเรชันส์คัพ รองชนะเลิศอันดับ 3: 2005

**ตัวบุคคล**
*หนึ่งในสุดยอดนักแตะที่เล่นในบุนเดิสลีกา ฤดูกาล 2006 - 2007 จากนิตยสาร Kicker
* เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี (2020)

## อ้างอิง

## แหล่งข้อมูลอื่น

* 
* 
* 
* 
* 
* Blog at Störungsmelder

หมวดหมู่:ผู้เล่นในฟุตบอลโลก 2006
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นเฟาเอ็ฟเบ ชตุทการ์ท
หมวดหมู่:ผู้เล่นสโมสรกีฬาลัตซีโย
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นเฟาเอ็ฟเอ็ล ว็อลฟส์บวร์ค
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ชายรักร่วมเพศชาวเยอรมัน
หมวดหมู่:นักกีฬาชาวเยอรมันที่มีความหลากหลายทางเพศ
หมวดหมู่:นักกีฬาชายรักร่วมเพศ
หมวดหมู่:นักฟุตบอลที่มีความหลากหลายทางเพศ
หมวดหมู่:บุคคลจากมิวนิก
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
เลวูโรมาเนีย

**เลวูโรมาเนีย** (, พหุพจน์ **lei** ; สัญลักษณ์: **L**; รหัส ISO 4217: **RON**; สัญลักษณ์เลข: 946) เป็นสกุลเงินของประเทศโรมาเนีย ซึ่งแบ่งออกเป็น 100  (, เอกพจน์:  ) ซึ่งหมายถึง "เงิน" ในภาษาโรมาเนีย

## ศัพทมูลวิทยา
ชื่อสกุลเงินหมายถึง "สิงโต" และมีที่มาจากทาเลอร์ดัตช์ ( "ทาเลอร์/ดอลลาร์สิงโต") *leeuwendaalder* ของดัตช์มีการเลียนแบบในเมืองแถวเยอรมันและอิตาลีบางส่วน โดยมีการใช้เงินเหล่านี้หมุนเวียนในโรมาเนีย มอลโดวา และบัลแกเรีย และมีชื่อสกุลเงินเป็น *เลวูโรมาเนีย*, *[[เลวูมอลโดวา]]* และ*[[เลฟบัลแกเรีย]]* ตามลำดับ
thumb|200px|left|ทาเลอร์ดัตช์ มีรูปสิงโต ซึ่งเป็นต้นกำเนิดของ"เลวู"โรมาเนีย

## อ้างอิง

## แหล่งข้อมูลอื่น

* Current legal tender pictures
* Site with historical and current Romanian coins
* The Banknotes of Romania 
* The Banknotes of the Socialist Republic of Romania 

หมวดหมู่:สกุลเงิน
หมวดหมู่:เศรษฐกิจของประเทศโรมาเนีย
แพนไจน่า ฮีลส์

**ปันปัน นาคประเสริฐ** (22 กรกฎาคม ค.ศ. 1988) หรือเป็นที่รู้จักในนาม **แพนไจน่า ฮีลส์** () เป็นแดร็กควีนชาวไทย และกรรมการตัดสินในรายการ *[[แดร็ก เรซ ไทยแลนด์]]* ก่อนที่เข้าแข่งขันในรายการ *RuPaul's Drag Race: UK vs the World* ในปี ค.ศ. 2022 ซึ่งออกอากาศในสหราชอาณาจักร ปันปันถือเป็นแดร็กควีนที่มีชื่อเสียงมากที่สุดอีกคนหนึ่งในทวีปเอเชียและได้รับการนิยามว่าเป็นรูพอลแห่งเมืองไทย ปัจจุบันปันปันเป็นเจ้าของธุรกิจ House of Heals สถานบันเทิงที่ตั้งอยู่ในกรุงเทพมหานคร

## ชีวิตเริ่มแรก
ปันปันเกิดเมื่อวันที่ 22 กรกฎาคม ค.ศ. 1988 โดยมีคุณพ่อเป็นชาวไทย และคุณแม่ชาวไต้หวัน เขาได้เข้ารับการศึกษาที่โรงเรียนนานาชาติโชรส์เบอรี และ โรงเรียนนานาชาติฮาร์โรว์ ในช่วงเวลานั้นปันปันถูกรังแกและต้องต่อสู้กับภาวะของโรคซึมเศร้าและบูลิเมีย ก่อนที่เขาจะย้ายไปอยู่ที่ลอสแอนเจลิสเพื่อเข้ารับการศึกษาในระดับอุดมศึกษาที่คณะวิจิตรศิลป์ มหาวิทยาลัยแคลิฟอร์เนีย ลอสแอนเจลิส หลังจากที่ปันปันสำเร็จการศึกษาเขาได้กลับมาทำงานที่กรุงเทพอีกครั้ง ก่อนที่จะเริ่มเข้าสู่การประกวดแต่งตัวเลียนแบบเลดีกากาเป็นครั้งแรกในปี ค.ศ. 2010 ซึ่งเขาสามารถชนะการประกวดในครั้งนั้นและได้มีโอกาสไปเที่ยวที่นครนิวยอร์กพร้อมรับชมคอนเสิร์ตของเลดีกากา ทั้งนี้ปันปันได้พัฒนาตัวเองในการเป็นแดร็กควีนมากขึ้นโดยมี ไจ๋ ซีร่า แดร็กควีนชาวไทยคอยให้ช่วยเหลือและสอนวิธีการแต่งตัวและแต่งหน้า

## วงการโทรทัศน์

แพนไจน่าเคยเป็นหนึ่งในผู้เข้าร่วมในรายการ Lip Sync Battle Thailand โดยเธอได้ลิปซิงค์เพลง Telephone ของเลดีกากาและชนะการลิปซิงค์ นอกจากนี้แพนไจน่ายังชนะรายการ T Battle รายการเรียลลิตี้โชว์ของประเทศไทย และยังเคยเข้าร่วมรายการ Thailand Dance Now  ในปี 2018 ปันปันได้รับเลือกให้เป็นกรรมการและพิธีกรร่วมกับ อารยา อินทรา ในรายการ แดร็ก เรซ ไทยแลนด์ ซึ่งมีทั้งหมดด้วยกัน 2 ซีซัน

ในปี 2022 แพนไจน่า ได้เป็นหนึ่งในผู้เข้าแข่งขันในรายการ RuPaul's Drag Race: UK vs the World ซึ่งฉายในประเทศสหราชอาณาจักร ซึ่งปันปันสามารถชนะได้ถึง 2 ครั้งในระหว่างการแข่งขันก่อนที่จะถูกคัดออกโดย Blu Hydrangea ในลำดับที่ 6

## ผลงาน
### ภาพยนตร์

### โทรทัศน์

### เว็บซีรีส์

## อ้างอิง

## แหล่งข้อมูลอื่น
* 

หมวดหมู่:ชาวไทยเชื้อสายไต้หวัน
หมวดหมู่:บุคคลจากกรุงเทพมหานคร
หมวดหมู่:ชายรักร่วมเพศชาวไทย
หมวดหมู่:ชาวไทยที่มีความหลากหลายทางเพศ
หมวดหมู่:ศิษย์เก่าจากมหาวิทยาลัยแคลิฟอร์เนีย ลอสแอนเจลิส
หมวดหมู่:แดร็กควีนชาวไทย
พ่อสื่อรักฉบับโชซอน

**พ่อสื่อรักฉบับโชซอน** () เป็นละครโทรทัศน์ของเกาหลีใต้ปี ค.ศ. 2019 นำแสดงโดย คิม มิน-แจ, กง ซึง-ย็อน, ซอ จี-ฮุน, พัก จี-ฮุน, บยอน อู-ซ็อก และ โค ว็อน-ฮี อิงจากนวนิยายชื่อเดียวกันปี 2014 ผู้เขียนบทละครของซีรีส์เรื่องนี้คือ คิม อี-รัง ออกอากาศในวันจันทร์และวันอังคารทางช่องเจทีบีซี เวลา 21:30 น. ตั้งแต่วันที่ 16 กันยายนถึง 5 พฤศจิกายน ค.ศ. 2019

## เนื้อเรื่อง
**มา ฮุน**, **ย็อง-ซู** และ **โด-จุน** เป็นทีมพ่อสื่อที่ประสบความสำเร็จมากที่สุดของโชซ็อนในชื่อ **พลพรรคบุปผา** และยังเป็นที่รู้จักในด้านรูปลักษณ์ที่หล่อเหลา วันหนึ่ง**อี ซู** ลูกชายของช่างตีเหล็กต้องการแต่งงานกับ **แก-ตง** เพื่อนของเขาซึ่งเป็นสาวที่ใจร้าย และขอให้พลพรรคบุปผาช่วยจัดการเรื่องงานแต่งงาน อย่างไรก็ตาม มา ฮุน หัวหน้าทีมพลพรรคบุปผาได้ปฏิเสธเขาอย่างต่อเนื่องจนกระทั่งในที่สุดเขาก็เห็นหัวใจที่แท้จริงของ อี ซู ที่มีต่อ แก-ตง และตกลงที่จะจัดงานแต่งงานของ อี ซู และ แก-ตง แต่ในวันแต่งงาน อี ซู ถูกจับและได้รับเลือกให้เป็นกษัตริย์แห่งโชซ็อนในทันที  ทีมงานพลพรรคบุปผาจะจัดการกับวิกฤตนี้อย่างไร และจะเกิดอะไรขึ้นกับงานแต่งงานของ แก-ตง และ อี ซู?

## นักแสดง
### ตัวละครหลัก
* คิม มิน-แจ รับบทเป็น มา ฮุน
** ชเว ซึง-ฮุน รับบทเป็น มา ฮุน วัยเด็ก
:ผู้ก่อตั้งทีม พลพรรคบุปผา อุปนิสัยค่อนข้างเงียบและสุขุมเยือกเย็น เป็นที่รู้จักในฐานะผู้ชายที่ฉลาดและหล่อที่สุดในฮันยาง เขายังเป็นผู้นำและพ่อสื่อที่ดีที่สุดของทีม
* กง ซึง-ย็อน รับบทเป็น แก-ตง/ยุน ซู-ยุน
** อี โก-อึน รับบทเป็น แก-ตง วัยเด็ก
:เป็นรักแรกของ อี ซู เธอมีบุคลิกที่ดื้อรั้นและทำงานหลายอย่างเพื่อเอาชีวิตรอดและเพื่อตามหาพี่ชายที่หายสาบสูญไปนาน ในที่สุดเธอก็เข้าร่วมทีมพลพรรคบุปผาเพื่อชำระหนี้งานแต่งงานของเธอ
* ซอ จี-ฮุน รับบทเป็น อี ซู
** ชา ซ็อง-เจ รับบทเป็น อี ซู วัยเด็ก
:เป็นช่างตีเหล็กวัย 23 ปี ผู้หลงรัก แก-ตง เขาถูกจับในวันแต่งงานของเขา และได้รู้ว่าเขาจะต้องเป็นกษัตริย์องค์ใหม่ของโชซ็อน

## อ้างอิง

หมวดหมู่:ละครโทรทัศน์ช่องเจทีบีซี‎
หมวดหมู่:ละครโทรทัศน์เกาหลีใต้ในปี พ.ศ. 2562
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์แนวประวัติศาสตร์เกาหลีใต้
โรงไฟฟ้านิวเคลียร์ซาปอริฌเฌีย

**โรงไฟฟ้านิวเคลียร์ซาปอริฌเฌีย** () เป็นโรงไฟฟ้านิวเคลียร์ที่ใหญ่ที่สุดในทวีปยุโรปและหนึ่งในโรงไฟฟ้านิวเคลียร์ที่ใหญ่ที่สุดสิบโรงของโลก ตั้งอยู่ในเมืองแอแนร์ฮอดาร์ ประเทศยูเครน ริมชายฝั่งทางใต้ของอ่างเก็บน้ำกาคอว์กาบนแม่น้ำนีเปอร์ สร้างขึ้นโดยสหภาพโซเวียต

โรงไฟฟ้าประกอบไปด้วยเตาปฏิกรณ์น้ำอัดฉีดเบา (pressurized light water nuclear reactor, PWR) แบบ VVER-1000 จำนวน 6 เตา แต่ละเตาประกอบด้วย U235 และสามารถสร้างพลังงานไฟฟ้าได้ 950 MW<sub>e</sub> มีกำลังไฟฟ้าส่งออกรวมอยู่ที่ 5,700 MWe เตาปฏิกรณ์ห้าเตาแรกเปิดใช้งานและเริ่มส่งกระแสไฟฟ้าได้ครั้งแรกในช่วงปี 1985 ถึง 1989 ส่วนเตาที่หกเพิ่มเติมเข้ามาในปี 1995 พลังงานไฟฟ้าจากโรงไฟฟ้านิวเคลียร์นี้คิดเป็นเกือบครึ่งหนึ่งของพลังงานไฟฟ้าจากนิวเคลียร์ในประเทศ และมากกว่าหนึ่งในห้าของพลังงานไฟฟ้าที่ผลิตในยูเครน 

ในวันที่ 4 มีนาคม 2022 โรงไฟฟ้านิวเคลียร์และโรงไฟฟ้าพลังความร้อนซึ่งเป็นอีกโรงไฟฟ้าหนึ่งที่ตั้งอยู่ใกล้กันถูกกองกำลังของรัสเซียยึดครองในการสู้รบที่ซาปอริฌเฌียระหว่างการรุกรานยูเครนโดยรัสเซีย

## อ้างอิง

ซาปอริฌเฌีย
หมวดหมู่:สิ่งก่อสร้างในประเทศยูเครน
หมวดหมู่:แคว้นซาปอริฌเฌีย
สตรีในประเทศยูเครน

**สตรีใน[[ประเทศยูเครน]]** มีสิทธิตามรัฐธรรมนูญเท่าเทียมกับผู้ชายในด้านเศรษฐกิจ การเมือง วัฒนธรรม และสังคม เช่นเดียวกับในครอบครัว ขณะที่ผู้หญิงได้รับเงินเดือนที่ต่ำกว่าและมีโอกาสก้าวหน้าในอาชีพอย่างจำกัด

ประชากรประมาณ 45 เปอร์เซ็นต์ของประเทศยูเครน (45 ล้านคน) ส่วนใหญ่ที่ได้รับความรุนแรง ทั้งทางร่างกาย ทางเพศ หรือทางจิตใจ ซึ่งเป็นผู้หญิง

## ประวัติคตินิยมสิทธิสตรีในประเทศยูเครน
ประวัติศาสตร์ของประเทศยูเครนในช่วงสองศตวรรษที่ผ่านมามีความเกี่ยวข้องอย่างใกล้ชิดกับประวัติศาสตร์ของจักรวรรดิรัสเซียและต่อมาในสหภาพโซเวียต ประเทศยูเครนได้รับเอกราชใน ค.ศ. 1991 และปัจจุบันเป็นรัฐที่มีประชากรมากกว่า 40 ล้านคน ซึ่งส่วนใหญ่เป็นชาวคริสต์นิกายออร์ทอดอกซ์ และ 70 เปอร์เซ็นต์ของประชากรอยู่ในเมือง

หนึ่งในองค์การคตินิยมสิทธิสตรีที่ใหญ่ที่สุดในทวีปยุโรปก่อตั้งขึ้นเมื่อช่วงคริสต์ทศวรรษ 1920 ในยูเครนตะวันตกสมัยใหม่ หรือเดิมคือกาลิเชีย องค์การนี้เรียกว่าสหภาพสตรียูเครน และนำโดยมีแลนา รุดนึตสกา ซึ่งในระหว่างคตินิยมสิทธิสตรียุคโซเวียตถูกจัดว่าเป็นอุดมการณ์ของชนชั้นกระฎุมพี ดังนั้น จึงเป็นการต่อต้านการปฏิวัติและต่อต้านสหภาพโซเวียต ครั้นหลังจากได้รับเอกราชของยูเครนใน ค.ศ. 1991 ขบวนการคตินิยมสิทธิสตรีก็เริ่มหยั่งราก

ส่วนใน ค.ศ. 2010 ได้มีกลุ่มสิทธิสตรีหลายกลุ่มที่ทำงานอยู่ในประเทศยูเครน รวมทั้งแฟมีนิสตึชนาออแฟนซือวา และสหภาพสตรียูเครน ส่วนแฟแมน ซึ่งเป็นกลุ่มสิทธิสตรีที่มีการเคลื่อนไหวมากที่สุดในเคียฟ ถูกปิดอย่างเป็นทางการใน ค.ศ. 2013 โดยองค์การดังกล่าวได้ออกจากประเทศยูเครนเพราะผู้นำกลัว "เกี่ยวกับชีวิตและเสรีภาพของพวกเธอ"

ในช่วงสงครามในดอนบัสซึ่งเริ่มต้นใน ค.ศ. 2014 ได้มีการพัฒนา "ขบวนการอาสาสมัครขนาดใหญ่ของผู้หญิงที่จัดกิจกรรมเพื่อมนุษยธรรมและการเสวนาในชุมชน" ตามคำกล่าวของออกซานา ปอตาปอวา นักสตรีนิยมและนักวิจัยการเสริมสร้างสันติภาพรวมถึงนักเคลื่อนไหวที่สร้าง*ละครเพื่อการเสวนา* ซึ่งเป็นองค์การนอกภาครัฐ เพื่อสนับสนุนการเคลื่อนไหวอาสาสมัครสตรี

## ความรุนแรงต่อสตรี

ประชากรประมาณร้อยละ 45 ของยูเครน (45 ล้านคน) ประสบกับความรุนแรง ไม่ว่าจะเป็นทางร่างกาย, ทางเพศ หรือทางจิตใจ และส่วนใหญ่เป็นผู้หญิง ผู้หญิงเร่ร่อนเป็นกลุ่มที่เปราะบางที่สุด โดยประมาณร้อยละ 40 ของผู้หญิงเหล่านี้ประสบปัญหาความรุนแรงทางเพศ โดยร้อยละ 25 มีอายุต่ำกว่า 18 ปี ซึ่งใน ค.ศ. 2001 ทางยูเครนได้ออก*รัฐบัญญัติ (การป้องกันความรุนแรงในครอบครัว) ค.ศ. 2001* และมาตรา 173-2 ของประมวลกฎหมายความผิดทางปกครองของยูเครนยังเกี่ยวข้องกับ "ความรุนแรงในครอบครัว" เช่นกัน นูซฮาต เอห์ซาน ผู้แทนกองทุนประชากรแห่งสหประชาชาติในประเทศยูเครน กล่าวเมื่อเดือนกุมภาพันธ์ ค.ศ. 2013 ว่า “ยูเครนมีระดับความรุนแรงที่ยอมรับไม่ได้จริง ๆ โดยเฉพาะจากผู้ชาย และส่วนใหญ่เกิดจากการดื่มแอลกอฮอล์ในปริมาณมาก” เธอยังตำหนิช่องโหว่ในกฎหมายว่าเป็นสาเหตุที่ทำให้เกิดปัญหาความรุนแรงในครอบครัว “คุณสามารถละเมิดผู้หญิงได้ และแม้ว่าคุณจะเป็นเจ้าหน้าที่ระดับสูงหรือมาจากครอบครัวของเจ้าหน้าที่ระดับสูง คุณก็ยังลอยนวลได้”

## อ้างอิง

## แหล่งข้อมูลอื่น
* 


ยูเครน
คิม นัม-กิล

**คิม นัม-กิล** (; เกิด 13 มีนาคม ค.ศ. 1980) เป็นนักแสดง โปรดิวเซอร์ ผู้กำกับ และนักร้องชาวเกาหลีใต้ เขาเป็นที่รู้จักจากบทนำในภาพยนตร์บล็อกบัสเตอร์แนวภัยพิบัติเรื่อง Pandora (2016), หนังแนวระทึกขวัญอาชญากรรมเรื่อง ความทรงจำของฆาตกร (2017), ภาพยนตร์ย้อนยุคเรื่อง เปลือยรักวังต้องห้าม (2008) และละครโทรทัศน์แนวอาชญากรรม-คอมเมดี้เรื่อง บาทหลวงเลือดระอุ (2019) และบทบาทที่โดดเด่นของเขาคือ พีดัม ในละครโทรทัศน์เรื่องซอนต็อก มหาราชินีสามแผ่นดิน (2009)

คิมยังเป็นผู้ก่อตั้งและซีอีโอขององค์กรไม่แสวงผลกำไร Gilstory ที่มุ่งเน้นการอนุรักษ์มรดกทางวัฒนธรรม ส่งเสริมศิลปะ และระดมทุนเพื่อบรรเทาทุกข์ คิมเป็นที่รู้จักจากความสามารถรอบด้านในฐานะนักแสดง เขาได้รับการจัดอันดับให้อยู่ในอันดับที่ 17 ในดาราที่ทรงอิทธิพลที่สุดในเกาหลีในปี ค.ศ. 2020 จากทั้งหมด 40 คน ซึ่งจัดอันดับโดยฟอบส์ เกาหลี ต่อมาเมื่อวันพุธที่ 3 กุมภาพันธ์ ค.ศ. 2021 คิมได้เปิดตัว Gilstory ENT บริษัทบันเทิงครบวงจร ร่วมกับ Han Jae-deok ผู้บริหารบริษัทผลิตภาพยนตร์ Sanai Pictures

## อาชีพ
### ละครโทรทัศน์
คิมเริ่มต้นอาชีพการแสดงทางโทรทัศน์ของเขาด้วยบทรองในละครวัยรุ่นเรื่อง School 1 ของเคบีเอส ในปี ค.ศ. 1999 สี่ปีต่อมาเขาผ่านการออดิชั่นผู้มีความสามารถประจำปี ค.ศ. 2003 ที่จัดขึ้นทุกปีโดยเอ็มบีซีและปรากฏตัวในบทรองในซีรีส์ของทางสถานี เช่น Be Strong, Geum-soon! ในช่วงเวลานี้เขาใช้ชื่อในการแสดงว่า อี ฮัน เพื่อป้องกันการสับสนกับคัง นัม-กิลนักแสดงชาวเกาหลีอีกคนที่มีชื่อคล้ายกัน ในปีถัดมา เขาได้รับบทสมทบในละครโทรทัศน์มากขึ้น เช่น Goodbye Solo,  Lovers  และ When Spring Comes

ในปี ค.ศ. 2009 คิมได้รับเลือกให้เป็นหนึ่งในนักแสดงประกอบในละครประวัติศาสตร์เรื่องซอนต็อก มหาราชินีสามแผ่นดิน  หลังจากซีรีส์เรื่อง ซอนต็อก กลายเป็นหนึ่งในซีรีส์ที่มีเรทติ้งสูงสุดในปีนั้น (ถึงจุดสูงสุดกว่า 40%) และคิมก็กลายเป็นดาราที่โด่งดังจากซีรีส์เรื่องนี้ สำหรับการแสดงเป็นพีดัม คิมกล่าวว่าเขาได้รับแรงบันดาลใจจากตัวละครในหนังสือการ์ตูน Han Bi-kwang ใน Ruler of the Land, Miyamoto Musashi ใน Vagabond และ Kang Baek-ho ใน Slam Dunk ผู้เขียนบทต้องเขียนบทใหม่เพื่อตอบสนองต่อความนิยมในตัวของพีดัมจากผู้ชม ทำให้ตัวละครมีเวลาในหน้าจอมากขึ้นและเน้นความรักของเขากับ ซอนต็อก นางเอกของเรื่อง จนกระทั่งมีนักแสดงนำชายสองคนในซีรีส์ มีอาการบาดเจ็บจากการขี่ม้าในกองถ่าย และการรักษาตัวในโรงพยาบาลช่วงสั้น ๆ เนื่องจากไข้หวัดใหญ่สายพันธุ์ใหม่ ทำให้มีผลเสียเล็กน้อยต่ออาชีพของคิม เขาได้รับรางวัลหลายรางวัลจากการแสดงของเขา ทำให้มีแฟน ๆ ทั้งในและต่างประเทศเพิ่มขึ้น และยังได้รับข้อเสนอแสดงโฆษณา รวมถึงภาพยนตร์และละครซีรีส์

ในปี ค.ศ. 2010 เขาเล่นบทนำแนวแอนตี้ฮีโร่ในเรื่องรักที่สุดเทพบุตรคนเลว ซึ่งเป็นละครแนวประโลมโลกเกี่ยวกับการแก้แค้น ความทะเยอทะยาน และความรักที่อันตรายถึงชีวิต แต่ในขณะที่ยังอยู่ระหว่างการถ่ายทำ คิมได้รับหนังสือแจ้งการรับราชการทหาร เขาพยายามขอเลื่อนเวลาเพื่อปิดกล้องซีรีส์แต่ไม่สำเร็จ คิมพยายามถ่ายทำให้ได้มากที่สุด จากนั้นเขาก็เข้ากองทัพในอีกสองวันต่อมาในวันที่ 15 กรกฎาคม ปี ค.ศ. 2010 เขาได้รับการฝึกขั้นพื้นฐานสี่สัปดาห์ที่นนซาน และทำงานเป็นเวลาสองปีในฐานะ พนักงานบริการสาธารณะ

## อ้างอิง

## แหล่งข้อมูลอื่น

* 
* 
* 
* Kim Nam Gil's foundation website
* Kim Nam Gil Japanese Fan Club  

หมวดหมู่:นักแสดงเกาหลีใต้
หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:นักแสดงชายจากโซล
หมวดหมู่:นักแสดงละครเวทีชายชาวเกาหลีใต้
ยีวัน ชือฆรือเนา

**ยีวัน เฆารือลาวิช ชือฆรือเนา** (; ค.ศ. 1934 – 5 มกราคม ค.ศ. 1996) เป็นนักเขียนชาวเบลารุส ผู้เป็นนักเขียนนิตยสาร "ปอวือเมีย"

เขาสำเร็จการศึกษาจากภาควิชานิรุกติศาสตร์ของมหาวิทยาลัยแห่งรัฐเบลารุสใน ค.ศ. 1957 และเริ่มได้รับการตีพิมพ์ผลงานใน ค.ศ. 1961 เขาได้เขียนรวมเรื่องสั้น เช่น *เดอะเบิดส์ฟลายทูฟรีดอม* (ค.ศ. 1965), *เดอะแฮปปิเอสต์แมน* (ค.ศ. 1967) และ *อะแมนเวนต์ทูวอร์* (ค.ศ. 1973) ที่โดยส่วนใหญ่เกี่ยวกับความยากลำบากและความกล้าหาญของคนทั่วไปในช่วงสงครามโลกครั้งที่สอง ส่วนนวนิยายของเขาอย่าง *เดอะเควลส์คราย* (ค.ศ. 1972) และ *บลัดอะควิตเทิล* (ค.ศ. 1977) ยังเกี่ยวข้องกับประเด็นสงคราม ซึ่งเกิดขึ้นช่วงระหว่างสงครามเยอรมัน-โซเวียต เมื่อ ค.ศ. 1941–1945 รวมถึงเขาเป็นผู้ได้รับบำเหน็จรางวัลแห่งสาธารณรัฐสังคมนิยมโซเวียตเบียโลรัสเซีย โดยได้รับใน ค.ศ. 1974

## อ้างอิง

## แหล่งข้อมูลอื่น
* 

หมวดหมู่:สมาชิกพรรคคอมมิวนิสต์แห่งสหภาพโซเวียต
หมวดหมู่:นักเขียนนวนิยายชาวเบลารุส
บอรอเดียนกา

**บอรอเดียนกา** () เป็นนิคมประเภทเมืองในแคว้นเคียฟ ประเทศยูเครน นิคมตั้งอยู่ริมแม่น้ำซดวึฌซึ่งเป็นลำน้ำสาขาฝั่งขวาของแม่น้ำแตแตริว จากสำมะโน ค.ศ. 2001 นิคมนี้มีประชากร 12,535 คน ในขณะที่จำนวนประชากรประมาณการใน ค.ศ. 2021 อยู่ที่ 13,044 คน

มีรายงานการสู้รบอย่างรุนแรงในบอรอเดียนการะหว่างการรุกรานยูเครนของรัสเซียในช่วงปลายฤดูหนาว ค.ศ. 2022

## อ้างอิง

หมวดหมู่:นิคมประเภทเมืองในประเทศยูเครน
เจ้าชายแฮร์มันแห่งวีท

**เจ้าชายแฮร์มันแห่งวีท** (; 18 สิงหาคม ค.ศ. 1899 - 5 พฤศจิกายน ค.ศ. 1941) เป็นเจ้าชายรัชทายาทแห่งวีท

## พระประวัติ
พระองค์เป็นพระโอรสพระองค์โตของเจ้าชายวิลเฮ็ล์ม ฟรีดริช เจ้าชายที่ 6 แห่งวีทกับเจ้าหญิงเพาลีเนอแห่งเวือร์ทเทิมแบร์ค พระราชธิดาในพระเจ้าวิลเฮ็ล์มที่ 2 แห่งเวือร์ทเทิมแบร์ค และเจ้าหญิงมารีแห่งวัลเด็คและเพือร์ม็อนท์ พระองค์มีพระอนุชา 1 พระองค์ คือ เจ้าชายดีทริชแห่งวีท

พระองค์สิ้นพระชนม์ในพระชันษา 42 ปี ระหว่างสงครามโลกครั้งที่ 2 เมื่อวันที่ 5 พฤศจิกายน ค.ศ. 1941 ในเชชูฟ ประเทศโปแลนด์

## เสกสมรสและพระบุตร
พระองค์อภิเษกสมรสกับเคาน์เตสมารี อันโทนีอาแห่งชต็อลแบร์ค-แวร์นิกเกอโรเดอ เมื่อวันที่ 29 เมษายน ค.ศ. 1930 ในเมืองน็อยวีท ทรงมีพระบุตร 3 พระองค์

# เจ้าชายฟรีดริช วิลเฮ็ล์ม เจ้าชายแห่งวีท
# เจ้าชายมักซีดส์
# เจ้าหญิงเอาสแตลิน

## วรรณกรรม
* Sönke Lorenz, Dieter Mertens, Volker Press: Das Haus Württemberg พจนานุกรมชีวประวัติ โคห์ลแฮมเมอร์, สตุ๊ตการ์ท 1997, ISBN 3-17-013605-4
* C. Arnold McNaughton, The Book of Kings: A Royal Genealogy , ใน 3 เล่ม (ลอนดอน สหราชอาณาจักร: Garnstone Press, 1973), เล่ม 1, หน้า 226.
* คู่มือลำดับวงศ์ตระกูล ของAdels, Fürstliche Häuser พ.ศ. 2514

## อ้างอิง

## แหล่งข้อมูลอื่น
* Prinzen von Wied, geneall.net

หมวดหมู่:เจ้าชายวีท
หมวดหมู่:ราชวงศ์วีท-น็อยวีท
อุทยานวัฒนธรรมเจ้าแม่กวนอิมผู่ถัว

**อุทยานวัฒนธรรมเจ้าแม่กวนอิมผู่ถัว** () ตั้งอยู่ในพื้นที่จุดชมทิวทัศน์จูเจียเจียน ไป๋ชาน บนเกาะจูเจียเจียน ทางใต้ของเขาผู่ถัว (เกาะผู่ถัว) ในเขตผู่ถัว โจวชาน ครอบคลุมพื้นที่ประมาณ 9 ตารางกิโลเมตร เป็นแหล่งท่องเที่ยวทางวัฒนธรรมประกอบด้วยวิทยาลัยพุทธศาสนาแห่งประเทศจีนเขาผู่ถัว ศาลเจ้าเจ้าแม่กวนอิม วัดต้าเป่ย์ลฺวี่ และประติมากรรมต่าง ๆ

ศาลเจ้าเจ้าแม่กวนอิม เป็นอาคารขนาดใหญ่แบบจีนร่วมสมัย พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่

## โครงสร้าง
โครงการอุทยานวัฒนธรรมเจ้าแม่กวนอิมผู่ถัวใช้เวลา 5 ปี โดยการออกแบบผสมผสานระหว่างวัสดุและเทคโนโลยีที่ทันสมัยเข้ากับสถาปัตยกรรมจีนโบราณและองค์ประกอบทางพุทธศาสนามหายาน โครงสร้างประกอบด้วยหินก่ออิฐ แผ่นทองแดง แก้ว กระเบื้องไททาเนียม อลูมิเนียมแผ่น และวัสดุอื่น ๆ เพื่อให้มีอายุใช้งานที่ยาวนาน โครงการวัฒนธรรมทางพุทธศาสนานี้เป็นหนึ่งในอุทยานวัฒนธรรมทางพุทธศาสนาที่ครอบคลุมพื้นที่ที่ใหญ่ที่สุดในโลก

อาคารหลักของอุทยานวัฒนธรรมเจ้าแม่กวนอิมผู่ถัวคือ ศาลาเจ้าแม่กวนอิม ซึ่งเป็นกลุ่มอาคาร ที่มีอาคารหลักหนึ่งหลังและอาคารรองสองหลัง ตามแนวคิดของพระโพธิสัตว์กวนอิม พระสุธนกุมาร และธิดาพญามังกร ความสูงของอาคารศาลเจ้าหลัก 97.9 เมตร พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่

## อ้างอิง

หมวดหมู่:พุทธสถานในประเทศจีน
หมวดหมู่:รูปเคารพพระโพธิสัตว์กวนอิม
หมวดหมู่:โจวชาน
หมวดหมู่:สิ่งก่อสร้างในมณฑลเจ้อเจียง
แซแนนแดจ

**แซแนนแดจ** (; ; ;  มักถอดเป็นอักษรโรมันว่า *Senneh*) ในอดีตมีชื่อว่า **Senah Dezh** () เป็นเมืองหลักของจังหวัดเคอร์ดิสถานในประเทศอิหร่าน ด้วยจำนวนประชากร 414,069 คน แซแนนแดจจึงเป็นเมืองที่มีขนาดใหญ่เป็นอันดับที่ 23 ของประเทศ และเป็นเมืองชาวเคิร์ดที่ใหญ่เป็นอันดับ 2 ของประเทศ ถึงแม้ว่าเมืองนี้ก่อตั้งเพียงไม่นาน (ประมาณ 250 ปีที่แล้ว) แต่กลับพัฒนาเป็นหนึ่งในจุดศูนย์กลางของวัฒนธรรมเคิร์ด ในช่วงสงครามอิรัก-อิหร่าน เมืองนี้ถูกเครื่องบินอิรักโจมตีและประสบเหตุการณ์ความไม่สงบ นับตั้งแต่ พ.ศ. 2562 ยูเนสโกรับรองให้ Sineh (แซแนนแดจ) เป็นเมืองแห่งความสร้างสรรค์ด้านดนตรี

## ชื่อ
ในอดีต เมืองแซแนนแดจมีชื่อเรียกว่า *Saneh* และเนื่องจากเมืองนี้ตั้งอยู่ใกล้ปราสาทสำคัญที่ภายหลังมีชื่อว่า *Sanehdaj* () ทำให้ชื่อนี้ค่อย ๆ เปลี่ยนไปเป็น *Sanandaj*

## ประชากร
ประชากรในเมืองแซแนนแดจส่วนใหญ่เป็นชาวเคิร์ด และยังมีชาวอาร์มีเนียเป็นชนกลุ่มน้อยที่อพยพเข้ามาในเมืองนี้ ก่อนการปฏิวัติอิหร่าน (พ.ศ. 2522) เมืองนี้เคยมีชุมชนชาวยิวขนาดเล็กที่พูดภาษาแอราเมอิกประมาณ 4,000 คน เศรษฐกิจของเมืองนี้มีฐานมาจากการผลิตพรม หนังและหนังแปรรูป ข้าวสีจากโรงสี น้ำตาลทรายขาวบริสุทธิ์ งานไม้ ผ้าฝ้ายทอ และอุปกรณ์รับประทานอาหาร

ประชากรในแซแนนแดจส่วนใหญ่นับถือศาสนาอิสลามนิกายซุนนี มัซฮับชาฟิอี

## ภาษา
ตารางเปรียบเทียบจำนวนผู้พูดในเมืองนี้:

## ภูมิอากาศ

## อ้างอิง

## แหล่งข้อมูลอื่น

* Sanandaj 
* Sanandaj Online Community
*  Islamic Azad University of sanandaj 

หมวดหมู่:เมืองในประเทศอิหร่าน
หมวดหมู่:เมืองหลักในจังหวัดของประเทศอิหร่าน
หมวดหมู่:ที่อยู่อาศัยของชาวอัสซีเรีย
หมวดหมู่:ที่อยู่อาศัยของชาวเคิร์ด
ไกซาร์

**ไกซาร์** (, ; ) เป็นตำแหน่งของผู้เป็นจักรพรรดิที่มีที่มาจากชื่อสกุลของจูเลียส ซีซาร์ ผู้เผด็จการโรมัน การเปลี่ยนแปลงจากชื่อตระกูลเป็นตำแหน่งที่ถือครองโดยจักรพรรดิโรมันสามารถสืบต้นตอได้ถึง ค.ศ. 68 หลังการล่มสลายของราชวงศ์ยูลิอุส-เกลาดิอุส

## ต้นกำเนิด
ผู้ใช้ "ไกซาร์" ในฐานะชื่อสกุลคนแรกคือแซ็กสตุส ยูลิอุส ไกซาร์ ผู้ที่น่าจะเป็นบรรพบุรุษร่วมของลูกหลานทั้งหมดในตระกูลยูลิอี ไกซาเรส (Julii Caesares) (กาอิอุส) จูเลียส ซีซาร์ (ยูลิอุส ไกซาร์) เป็นเหลนชายของแซ็กสตุส หลังจูเลียส ซีซาร์ ก่อสงครามกับวุฒิสภาแล้วยึดครองสาธารณรัฐโรมัน เขาตั้งตำแหน่ง *[[ดิกตาตอร์แปร์แปตูโอ]]* () หรือ "ผู้เผด็จการตลอดชีพ" ซึ่งเป็นตำแหน่งที่เขาครองอยู่เพียงประมาณเดือนเดียวก่อนถูกลอบสังหาร การเสียชีวิตของจูเลียส ซีซาร์ ไม่ได้นำไปสู่การฟื้นฟูระบอบสาธารณรัฐ แต่ก่อให้เกิดคณะสามผู้นำที่สอง ได้แก่ ผู้เผด็จการสามคนรวมถึงกาอิอุส อ็อกตาวิอุส ลูกชายบุญธรรมของจูเลียส ผู้แบ่งดินแดนและดำรงตำแหน่งเป็นเวลาเกือบ 2 ทศวรรษ ในสมัยของเขา อ็อกตาวิอุสเรียกชื่อตนเองว่า "กาอิอุส ยูลิอุส ไกซาร์ อ็อกตาวิอุส" โดยมักย่อเป็น "กาอิอุส ไกซาร์" เพื่อเน้นย้ำความสัมพันธ์ระหว่างตนกับจูเลียส ซีซาร์ สุดท้าย ความไม่ไว้วางใจและความอิจฉาระหว่างเผด็จการทั้งสามก็ทำให้พันธมิตรล่มสลาย และก่อให้เกิดสงครามกลางเมืองซึ่งจบลงที่อ็อกตาวิอุสกลายเป็นผู้ควบคุมดินแดนโรมันทั้งหมด โดยอ็อกตาวิอุสประกาศตนเองเป็น *[[จักรพรรดิโรมัน|อิมแปราตอร์]]* ("ผู้บัญชาการ") และสาธารณรัฐโรมันกลายเป็นจักรวรรดิโรมันอย่างเป็นทางการ เมื่อขึ้นครองอำนาจในตำแหน่งนี้ อ็อกตาวิอุสได้เปลี่ยนชื่อใหม่เป็น "อิมแปราตอร์ ไกซาร์ เอากุสตุส" โดยวุฒิสภาโรมันได้เพิ่มคำยกย่อง *[[เอากุสตุส (คำให้เกียรติ)|เอากุสตุส]]* เข้าไป ด้วยเหตุนี้ ติแบริอุส ลูกชายบุญธรรมและผู้สืบทอดอำนาจของเอากุสตุส จึงทำตามพ่อ (เลี้ยง) และนำชื่อ "ไกซาร์" มาใช้ด้วยในวันที่ 26 มิถุนายน ค.ศ. 4 โดยเปลี่ยนชื่อตนเองเป็น "ติแบริอุส ยูลิอุส ไกซาร์" และเมื่อขึ้นดำรงตำแหน่งจักรพรรดิก็นำชื่อ "ติแบริอุส ไกซาร์ เอากุสตุส" มาใช้ ทำให้เกิดการสืบทอดชื่อ "ไกซาร์" มานับตั้งแต่นั้น

## อ้างอิง

## บรรณานุกรม
* 
* 
* 
* 
* 
* 

## อ่านเพิ่ม
* 
* Pauly-Wissowa&nbsp;– *Realencyclopädie der Classischen Altertumswissenschaft*
เกาะช้าง (แก้ความกำกวม)

**เกาะช้าง** อาจหมายถึง
* เกาะช้าง – เกาะในจังหวัดตราด
* เกาะช้าง – เกาะในจังหวัดระนอง
* อำเภอเกาะช้าง – อำเภอในจังหวัดตราด
* ตำบลเกาะช้าง – ตำบลในอำเภอแม่สาย จังหวัดเชียงราย
* ตำบลเกาะช้าง – ตำบลในอำเภอเกาะช้าง จังหวัดตราด

หมวดหมู่:หน้าแก้ความกำกวมชื่อสถานที่
วัดเสาไห้

**วัดเสาไห้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสาไห้ อำเภอเสาไห้ จังหวัดสระบุรี

วัดเสาไห้มีนามเดิมว่า **วัดไผ่ล้อมน้อย**  ตรงตามชื่อบ้านและตำบล คำว่า "เสาไห้" มีประวัติเล่าว่า เมื่อคราวสร้างเมืองใหม่ ชาวสระบุรีได้จัดส่งเสาไม้ตะเคียนทองไปเพื่อการพิจารณานำไปสร้างเสาเอกของหลักเมือง แต่มิได้รับไปดำเนินการเพราะปลายเสาคดไม่สวยงาม ภายหลังเสานี้ได้จมลงไปในแม่น้ำป่าตรงตรงหน้วัด ชาวบ้านจึงเรียกว่า *เสาตะเคียนร้องไห้* ต่อมาเรียกกันสั้นลงว่า *เสาไห้* จนเมื่อ พ.ศ. 2501 ได้มีพิธีน้ำเสาดังกล่าวขึ้นจากแม่น้ำป่าสัก แล้วนำไปตั้งไว้อยู่ที่วัดสูงซึ่งใต้อยู่ใกล้กัน

ข้อมูลการตั้งวัด *หนังสือประวัติวัดทั่วราชอาณาจักร* ระบุว่าตั้งวัดเมื่อ พ.ศ. 2230 ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1212 วัดเสาไห้ได้รับพระราชทานวิสุงคามสีมาครั้งหลังเมื่อวันที่ 22 ตุลาคม พ.ศ. 2471 วัดตั้งอยู่ริมแม่น้ำป่าสัก อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2417 ภายในมีพระประธานอยู่ 3 องค์ และศาลาการเปรียญ สร้างเมื่อ พ.ศ. 2522 นอกจากนั้นภายในวัดยังมีเรือเทพนรสิงห์ เป็นเรือยาว 48 ฝีพาย ทำจากไม้ตะเคียนทราย

## อ้างอิง

หมวดหมู่:โบราณสถานในจังหวัดสระบุรี
เสาไห้
เก้าอี้ไฟฟ้า

[thumbnail|right|180px|เก้าอี้ไฟฟ้าที่[เรือนจำรัฐฟลอริดา]]

**การประหารชีวิตด้วยเก้าอี้ไฟฟ้า** เป็นโทษประหารชีวิตที่มีต้นกำเนิดในประเทศสหรัฐ นักโทษจะถูกผูกติดกับเก้าอี้สร้างพิเศษสำหรับให้กระแสไฟฟ้าไหลผ่านอิเล็กโทรดที่ติดกับศีรษะและขานักโทษจนเสียชีวิต วิธีนี้ริเริ่มโดยอัลเฟรด พี. เซาท์วิก ทันตแพทย์จากเมืองบัฟฟาโล รัฐนิวยอร์ก ผู้ใช้เวลาพัฒนาตลอดคริสต์ทศวรรษ 1880 เพื่อแทนที่การประหารชีวิตด้วยการแขวนคอ การประหารชีวิตด้วยเก้าอี้ไฟฟ้าเริ่มใช้ครั้งแรกในค.ศ. 1890 และใช้ต่อมาในสหรัฐจนถึงปัจจุบัน เดิมเชื่อว่านักโทษเสียชีวิตด้วยภาวะสมองเสียหายจากกระแสไฟฟ้า แต่ในค.ศ. 1899 พบว่าการเสียชีวิตหลักมาจากภาวะเว็นทริคูลาร์ ฟิบริลเลชันจนนำไปสู่หัวใจหยุดเต้นในที่สุด

แม้ว่าเก้าอี้ไฟฟ้าจะเป็นสัญลักษณ์ของโทษประหารชีวิตในสหรัฐมาอย่างยาวนาน แต่วิธีนี้ถูกใช้น้อยลงเมื่อการฉีดยาให้ตายซึ่งเชื่อว่ามีมนุษยธรรมมากกว่าเข้ามาแทนที่ บางรัฐยังคงเก้าอี้ไฟฟ้าไว้เป็นอีกทางเลือกสำหรับนักโทษที่ปฏิเสธวิธีฉีดยา ยกเว้นรัฐเทนเนสซีและรัฐเซาท์แคโรไลนาที่ใช้วิธีนี้หากวิธีฉีดยาไม่พร้อม ในค.ศ. 2021 รัฐแอละแบมาและรัฐฟลอริดาให้การฉีดยาเป็นวิธีประหารชีวิตหลักแต่ยังคงใช้เก้าอี้ไฟฟ้าเป็นวิธีรองในกรณีที่นักโทษร้องขอ ด้านรัฐเคนตักกีเลิกใช้เก้าอี้ไฟฟ้า ยกเว้นผู้ถูกตัดสินประหารชีวิตก่อนวันที่ 31 มีนาคม ค.ศ. 1998 หรือนักโทษที่เลือกวิธีนี้ ขณะที่ในกรณีอื่นจะใช้วิธีฉีดยาแทน นอกจากนี้เก้าอี้ไฟฟ้ายังใช้เป็นวิธีประหารชีวิตหากศาลตัดสินว่าวิธีฉีดยาไม่ชอบด้วยรัฐธรรมนูญ เช่นเดียวกับรัฐอาร์คันซอ รัฐมิสซิสซิปปีและรัฐโอคลาโฮมา

วันที่ 8 กุมภาพันธ์ ค.ศ. 2008 ศาลสูงสุดเนแบรสกามีคำวินิจฉัยว่าการประหารชีวิตด้วยเก้าอี้ไฟฟ้านั้นเป็น "การลงโทษที่โหดร้ายและผิดธรรมดา" ภายใต้รัฐธรรมนูญ ส่งผลให้รัฐเนแบรสกาเลิกใช้วิธีนี้ ซึ่งเนแบรสกาเป็นรัฐสุดท้ายที่ใช้เก้าอี้ไฟฟ้าเป็นวิธีการเดียวในการประหารชีวิต

## อ้างอิง

หมวดหมู่:เก้าอี้
หมวดหมู่:เครื่องประหารชีวิต
หมวดหมู่:วิธีการประหารชีวิต
หมวดหมู่:สิ่งประดิษฐ์ของสหรัฐ
ก็อตซิลลาเกม

***ก็อตซิลลาเกม*** () เป็นเกมกระดานที่ได้รับการเปิดตัวโดยบริษัทมาเทลใน ค.ศ. 1978 ซึ่งสามารถเล่นได้ระหว่างสองถึงสี่คน ผู้เล่นแต่ละคนควบคุมยานอวกาศหกลำ ยานอวกาศของผู้เล่นคนหนึ่งเป็นสีเขียวทั้งหมด, อีกคนหนึ่งเป็นสีเหลืองทั้งหมด, อีกคนเป็นสีส้มทั้งหมด และอีกคนเป็นสีม่วงแดงทั้งหมด ซึ่งบางครั้ง ก็อตซิลลาจะปรากฏตัวและกินยานอวกาศลำหนึ่ง ส่วนผู้เล่นคนสุดท้ายที่มียานอวกาศเหลืออยู่จะเป็นผู้ชนะ

## อ้างอิง

* 

หมวดหมู่:เกมมาเทล
หมวดหมู่:เกมกระดานบันเทิงคดีแนววิทยาศาสตร์
หมวดหมู่:เกมก็อตซิลลา
ก็อตซิลลา: ไคจูไดชินเงกิ

***ก็อตซิลลา: ไคจูไดชินเงกิ*** (; ) เป็นวิดีโอเกม ค.ศ. 1995 ที่พัฒนาโดยบริษัท ซิมส์ จำกัด และเผยแพร่โดยบริษัทเซกาสำหรับระบบเกมเกียร์และมาสเตอร์ซิสเตม ส่วนการแปลโดยแฟน ๆ อย่างไม่เป็นทางการเป็นภาษาอังกฤษได้รับการเผยแพร่ในวันที่ 2 มกราคม ค.ศ. 2019 และ 20 เมษายน ค.ศ. 2020 รวมทั้งมีการวางแผนเวอร์ชันเมกาไดรฟ์ แต่ไม่เคยได้รับการเปิดตัว

## รูปแบบการเล่น
*ก็อตซิลลา: ไคจูไดชินเงกิ* เป็นเกมวางแผนผลัดกันเล่นที่มีองค์ประกอบของเกมต่อสู้ ผู้เล่นสามารถเล่นเป็นก็อตซิลลา หรือสัตว์ประหลาดที่คล้ายกัน หรือในฐานะจี-ฟอร์ซ ซึ่งเป็นกองกำลังป้องกันของมนุษย์ พวกเขามีเครื่องมือในการสังหารสัตว์ประหลาด เช่น รถถัง, ปืนใหญ่ และเครื่องบิน ส่วนสัตว์ประหลาดบางตัวเป็นศัตรูที่เล่นไม่ได้ และทั้งสองฝ่ายจะมีโอกาสต่อสู้กับพวกมัน ในส่วนของกลยุทธ์ของเกม ผู้เล่นสามารถขับเคลื่อนหน่วยต่าง ๆ บนแผนที่ และโจมตีศัตรูได้ เมื่อศัตรูถูกโจมตี เกมจะเข้าสู่โหมดเกมต่อสู้แบบอาร์เคด ครั้นเมื่อทุกหน่วยได้ใช้การกระทำของพวกเขาก็เป็นอันจบตา

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:เกมสำหรับเกมเกียร์
หมวดหมู่:เกมก็อตซิลลา
หมวดหมู่:วิดีโอเกมวางแผน
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมจากค่ายเซกา
หมวดหมู่:วิดีโอเกมผู้เล่นเดี่ยว
วัดสนวนวารีพัฒนาราม

**วัดสนวนวารีพัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวหนอง อำเภอบ้านไผ่ จังหวัดขอนแก่น ที่ดินที่ตั้งวัดมีเนื้อที่ 11 ไร่ 3 งาน 3 ตารางวา

วัดสนวนวารีพัฒนารามเดิมชาวบ้านเรียกว่า **วัดบ้านหัวหนอง** อีกแหล่งข้อมูลระยุว่าเดิมชื่อ **วัดชนวน** เพราะมีต้นขนวนอยู่ภายในวัด เมื่อเวลาผ่านไปจึงเพี้ยนจาก "ขนวน" มาเป็น "สนวน" ตั้งวัดเมื่อ พ.ศ. 2465 โดยการบริจาคตามกำลังศรัทธาของชาวบ้าน รวบรวมได้สองร้อยบาท มีช่างญวนเป็นช่างใหญ่และเป็นช่างแต้ม สิมของวัดสร้างเมื่อ พ.ศ. 2466 โดยช่างก่อสร้าง คือ นายแกว ทองผา ได้รับพระราชทานวิสุงคามสีมา เมื่อวันที่ 13 เมษายน พ.ศ. 2466 สิมหลังใหม่แบบสถาปัตยกรรมสมัยใหม่ได้รับพระราชทานวิสุงคามสีมาเมื่อ พ.ศ. 2540

สิมมีขนาดความกว้าง 5 เมตร ยาว 7.30 เมตร มุงหลังคาใหม่ด้วยสังกะสี ต่อหลังคาลงมาเป็นปีก รอบสิม ใต้วงกบมีช่องลมเล็ก ๆ เพื่อระบายอากาศ ด้านหน้ามีประตู 1 ช่อง หน้าต่าง 2 ช่อง ด้านข้างมีหน้าต่างข้างละ 3 ช่อง ตรงบันใดจะมีรูปปั้นพญานาคอยู่ 2 ตัว ช่างแต้มหรือผู้เขียนภาพฝาผนัง คือ นายหยวก และนายแดง เขียนภาพฝาผนังเมื่อ พ.ศ. 2469 เขียนภาพทั้งด้านในและด้านนอกด้วยสีฝุ่น เป็นเรื่องราววรรณกรรมพื้นบ้าน ด้านในเขียนเรื่องพระเวสสันดรชาดก สินไซ ราหูอมจันทร์นาคครุฑสิงห์ ด้านนอกเขียนเรื่องสินไซ (สังข์ศิลป์ไชย) และนรกภูมิ รูปแบบหน้าต่างทำเป็นวงโค้ง 2 ชั้น เขียนลวดลายเครือเถาไม่ซ้ำแบบกัน ผนังด้านนอกมีเสาติดผนัง เขียนลายเครือเถา และลวดลายพญานาคเกี่ยวพันกัน ภายในสิมประดิษฐkนพระพุทธรูปเป็นพระประธาน มีลักษณะผอมสูง แต่องค์อื่นมีลักษณะธรรมดา

## อ้างอิง

สนวนวารีพัฒนาราม
หมวดหมู่:โบราณสถานในจังหวัดขอนแก่น
หมวดหมู่:สิ่งก่อสร้างในอำเภอบ้านไผ่
อำเภอเซอเริมบัน

**เซอเริมบัน** () เป็นหนึ่งใน 7 อำเภอในรัฐเนอเกอรีเซิมบีลัน ประเทศมาเลเซีย โดยมีเซอเริมบันเป็นเมืองหลักของรัฐ

## เขตการปกครอง

อำเภอเซอเริมบันแบ่งออกเป็น 8 ตำบล ดังนี้:
* อัมปางัน
* ลาบู
* เลิงเกิง
* ปันไต
* ราซะฮ์
* รันเตา
* เซอเริมบัน
* เซอตุล

อำเภอนี้แบ่งเขตการเลือกตั้งออกเป็น 3 เขตคือ เซอเริมบัน (เหนือ, 6 ที่นั่ง), ราซะฮ์ (ใต้, 5 ที่นั่ง) และเริมเบา (ปาโร็ยและรันเตา)

## อ้างอิง



เซอเริมบัน
หาดใหญ่ (ชี้ทาง)

**หาดใหญ่** อาจหมายถึง:
*อำเภอหาดใหญ่
*เทศบาลนครหาดใหญ่
*ท่าอากาศยานนานาชาติหาดใหญ่
*สโมสรฟุตบอลหาดใหญ่
*สโมสรฟุตบอลยังสิงห์ หาดใหญ่ ยูไนเต็ด
*ไก่ทอดหาดใหญ่
*สถานีรถไฟชุมทางหาดใหญ่
*มหาวิทยาลัยหาดใหญ่
ไอ้หนุ่มพลังช้าง ไวอาก้าเรียกพี่

**ไอ้หนุ่มพลังช้าง ไวอาก้าเรียกพี่** ( / คารูจิกิ) เป็นภาพยนตร์ตลกจากประเทศเกาหลีใต้ในปี ค.ศ. 2008 กำกับและเขียนบทโดย ชิน ฮัน-โซล นำแสดงโดย บง แท-กยู, คิม เย-ว็อน และ โอ ดัล-ซู ออกฉายเมื่อวันที่ 30 เมษายน ปี ค.ศ. 2008

สำหรับในประเทศไทยภาพยนตร์เรื่องนี้ทาง ทีมพากย์พันธมิตร ได้เป็นผู้ให้เสียงภาษาไทย

## เนื้อเรื่อง
บยอน คัง-โซ เป็นคนขายเค้กข้าวในหมู่บ้านบนภูเขาที่ห่างไกลในยุคราชวงศ์โชซ็อนของเกาหลี คัง-โซ ถูกล้อเลียนอยู่เป็นประจำเพราะเขามีอวัยวะเพศที่ค่อนข้างเล็ก วันหนึ่ง คัง-โซ ได้รับรู้ถึงยาอมฤตที่ฝังอยู่ในป่าซึ่งยานี้ทำให้เขากลายเป็นที่หมายปองของผู้หญิงทั้งหมู่บ้านรวมถึง สาวแก่ แม่ม่าย และแม่ลูกอ่อน

## นักแสดง
* บง แท-กยู รับบทเป็น บยอน คัง-โซ
* คิม เย-ว็อน รับบทเป็น ดัล-แกง
* โอ ดัล-ซู รับบทเป็น คัง มก
* ยูน ยอ-จอง รับบทเป็น หญิงชรา

## ฉาย
ไอ้หนุ่มพลังช้าง ไวอาก้าเรียกพี่ เปิดตัวในเกาหลีใต้เมื่อวันที่ 30 เมษายน ปี ค.ศ. 2008 และติดอันดับที่ 6 ของบ็อกซ์ออฟฟิศในช่วงสุดสัปดาห์เปิดตัวด้วยจำนวนผู้เข้าชม 89,997 คน เมื่อวันที่ 25 พฤษภาคม ภาพยนตร์เรื่องนี้มีผู้เข้าชมทั้งหมด 272,497 คน และ ณ วันที่ 1 มิถุนายน มีรายได้รวมทั้งสิ้น 1,720,621 ดอลลาร์สหรัฐ

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์เกาหลี
หมวดหมู่:ภาพยนตร์ภาษาเกาหลี
หมวดหมู่:ภาพยนตร์เกาหลีใต้ที่ออกฉายในปี พ.ศ. 2551
ตำบลกงรถ

**ตำบลกงรถ** เป็นตำบลแห่งหนึ่งใน อำเภอห้วยแถลง จังหวัดนครราชสีมา

## หมู่บ้าน
ตำบลกงรถแบ่งการปกครองออกเป็น 9 หมู่บ้าน คือ 

* หมู่ที่ 1 บ้านกงรถ
* หมู่ที่ 2 บ้านหัวทำนบ
* หมู่ที่ 3 บ้านซ่าเลือด
* หมู่ที่ 4 บ้านหนองบัวรอง
* หมู่ที่ 5 บ้านโนนขี้ตุ่น  
* หมู่ที่ 6 บ้านสี่แยก
* หมู่ที่ 7 บ้านโคกแค
* หมู่ที่ 8 บ้านหนองซำ
* หมู่ที่ 9 บ้านหัวนบพัฒนา

## โรงเรียน
* โรงเรียนบ้านหัวทำนบ (หมู่ที่ 2)
* โรงเรียนบ้านซ่าเลือด (หมู่ที่ 3)	
* โรงเรียนบ้านโนนขี้ตุ่น (หมู่ที่ 5)

## โรงพยาบาลส่งเสริมสุขภาพตำบล
ในตำบลกงรถ มีสถานีอนามัย 1 แห่ง และยกฐานะเป็นโรงพยาบาลส่งเสริมสุขภาพตำบล
* โรงพยาบาลส่งเสริมสุขภาพตำบล ซ่าเลือด

## วัด
ตำบลกงรถ มีวัดจำนวนทั้งสิ้น 7 แห่ง และสำนักสงฆ์  จำนวน 1  แห่ง คือ
* วัดกงรถ (หมู่ที่ 1)
* วัดหัวทำนบ (หมู่ที่ 2)
* วัดซ่าเลือด (หมู่ที่ 3)
* วัดหนองบัวรอง (หมู่ที่ 4)
* วัดโนนขี้ตุ่น (หมู่ที่ 5)
* วัดโคกแค (หมู่ที่ 7)
* วัดหนองซำ (หมู่ที่ 8)	 	 
* สำนักสงฆ์วิปัสสนาฉิมพลีภิวัลณ์ (หมู่ที่ 1)

## อ้างอิง

กงรถ
กงรถ
ถ้ำผีแมนโลงลงรัก

**ถ้ำผีแมนโลงลงรัก** ตั้งอยู่ที่บ้านถ้ำลอด ตำบลถ้ำลอด อำเภอปางมะผ้า จังหวัดแม่ฮ่องสอน เป็นหนึ่งในถ้ำผีแมนที่สำรวจพบแล้วกว่า 90 แหล่ง ค้นพบเมื่อปี 2553 เป็นแหล่งค้นพบวัฒนธรรมโลงไม้ที่สำคัญและถือเป็นการค้นพบทางโบราณคดีที่สำคัญต่อการความเข้าใจทางชาติพันธุ์

ในถ้ำพบโลงไม้ 25 โลง หรือ 30 ฝาโลง ในสภาพปิดฝาโลงสมบูรณ์ ภายในมีโครงกระดูกมนุษย์มากถึง 154 คน บางโลงมีถึง 18 คน ซึ่งจากการสำรวจและวิจัยโดยคณะโบราณคดี มหาวิทยาลัยศิลปากร ระหว่างปี 2556-2559 โดยการตรวจดีเอ็นเอ พบว่าโครงกระดูกมนุษย์ดังกล่าวมีอายุมากกว่า 1,600-2,100 ปี โดยบรรจุศพในโลงไม้เป็นช่วงเวลานานกว่า 400 ปี มีความสัมพันธ์ทางเครือญาติกัน และเป็นกลุ่มชนในชาติพันธุ์ที่ใช้ภาษาออสโตรเอเชียติก และไท-กะได จึงสามารถบอกว่าในดินแดนแห่งนี้เมื่อ 2,000 ปีก่อน มีชาติพันธุ์ที่หลากหลายและยังมีอยู่ในประเทศไทยในปัจจุบันอาศัยอยู่ร่วมกัน 

นอกจากนี้ ยังค้นพบโบราณวัตถุต่าง ๆ เช่น หม้อภาชนะ เครื่องประดับ เครื่องเขิน ผ้าทอและอุปกรณ์ทอผ้า เป็นต้น ซึ่งผ้าทอที่ค้นพบนั้นเป็นการทอผ้าป่านกัญชง แสดงให้เห็นว่าเมื่อ 2,000 กว่าปีที่แล้วนั้นรู้จักการทอผ้า มีการปลูกกัญชงและนำมาทอเป็นเส้นใยและผืนผ้า ซึ่งเป็นภูมิปัญญาที่ตกทอดมาจนถึงปัจจุบัน
## ดูเพิ่ม
* แหล่งโบราณคดีเพิงผาถ้ำลอด
* ถ้ำน้ำลอด
* ถ้ำผีแมน

## อ้างอิง

หมวดหมู่:ถ้ำในจังหวัดแม่ฮ่องสอน
หมวดหมู่:แหล่งโบราณคดีในประเทศไทย
หมวดหมู่:อำเภอปางมะผ้า
หมวดหมู่:ประเทศไทยยุคก่อนประวัติศาสตร์
เจสซี มาร์ช

**เจสซี มาร์ช** (; เกิด 8 พฤศจิกาน ค.ศ. 1973) เป็นผู้ฝึกสอนและอดีตนักฟุตบอลชาวอเมริกัน เคยเล่นในตำแหน่งกองกลาง เขาลงเล่นในเมเจอร์ลีกซอกเกอร์ทั้งสิ้น 14 ฤดูกาล โดยเขาได้ลงเล่นให้แก่ดี.ซี. ยูไนเต็ด, ชิคาโกไฟร์ และชิวาส ยูเอสเอ เขาชนะเลิศลีกสามสมัยและยูเอส โอเพนคัพอีกสี่สมัย นอกจากนี้ ยังเคยลงเล่นให้แก่ทีมชาติสหรัฐอีกสองนัด

มาร์ชประกาศเลิกเล่นฟุตบอลใน ค.ศ. 2010 และผันตัวมาเป็นผู้ฝึกสอนฟุตบอล โดยเขาได้เริ่มต้นอาชีพด้วยการเป็นผู้ช่วยของบ็อบ แบรดลีย์ที่คุมทีมชาติสหรัฐเข้าถึงรอบ 16 ทีมสุดท้ายของฟุตบอลโลก 2010 ที่ประเทศแอฟริกาใต้ ต่อมาเขาได้ทำงานเป็นหัวหน้าผู้ฝึกสอนของมอนทรีออลอิมแพ็กต์ในเมเจอร์ลีกซอกเกอร์เมื่อ ค.ศ. 2012 ต่อมาใน ค.ศ. 2015 เขาได้เข้ามาคุมทีมนิวยอร์กเร็ดบุลส์ ซึ่งในฤดูกาลแรก เขาพาทีมชนะเลิศซัปพอร์เตอส์ชีลด์และเขาเองก็ได้รับรางวัลผู้ฝึกสอนยอดเยี่ยมแห่งปีของเมเจอร์ลีกซอกเกอร์ นอกจากนี้ เขายังทำสถิติเป็นผู้ฝึกสอนที่คุมทีมนิวยอร์กเร็ดบุลส์ชนะด้วยอัตรามากที่สุดอีกด้วย

ค.ศ. 2018 มาร์ชได้เข้ารับตำแหน่งผู้ช่วยผู้ฝึกสอนของแอร์เบ ไลพ์ซิชในบุนเดิสลีกา ภายใต้การคุมทีมของรัล์ฟ รังนิค โดยในฤดูกาลนั้น ทีมจบอันดับที่สามในลีกและคว้ารองแชมป์เดเอ็ฟเบ-โพคาล ฤดูกาลถัดมา มาร์ชได้เข้ารับตำแหน่งผู้ฝึกสอนของเร็ดบุลซัลทซ์บวร์คในออสเตรียนบุนเดิสลีกา ต่อจากมาร์โก โรส เขาสามารถพาทีมชนะเลิศลีกและฟุตบอลถ้วย (ดับเบิลแชมป์) ได้ถึงสองฤดูกาลติดต่อกัน อีกทั้งเขายังคุมทีมซัลทซ์บวร์คลงเล่นในรอบแบ่งกลุ่มยูฟ่าแชมเปียนส์ลีกเป็นครั้งแรกในประวัติศาสตร์สโมสร

29 เมษายน ค.ศ. 2021 แอร์เบ ไลพ์ซิช ประกาศว่ามาร์ชจะเข้ามาคุมทีมต่อจากยูลีอาน นาเกิลส์มันในฤดูกาล 2021–22 เขาประเดิมคุมทีมแอร์เบ ไลพ์ซิชในบุนเดิสลีกาด้วยการแพ้ไมนทซ์ 05 1–0 และในวันที่ 5 ธันวาคมปีเดียวกัน มาร์ชถูกปลดออกจากตำแหน่งหลังคุมทีมแพ้ในลีกสามนัดติดต่อกัน

28 กุมภาพันธ์ ค.ศ. 2022 มาร์ชได้เข้ามาคุมทีมลีดส์ยูไนเต็ดต่อจากมาร์เซโล บิเอลซา

## เกียรติประวัติ
### ผู้เล่น
**ดี.ซี. ยูไนเต็ด**
* เอ็มแอลเอสคัพ: 1996, 1997
* ซัปพอร์เตอส์ชีลด์: 1997
* ยูเอส โอเพนคัพ: 1996

**ชิคาโกไฟร์**
* เอ็มแอลเอสคัพ: 1998
* ซัปพอร์เตอส์ชีลด์: 2003
* ยูเอส โอเพนคัพ: 1998, 2000, 2003

### ผู้ฝึกสอน
**นิวยอร์กเร็ดบุลส์**
* ซัปพอร์เตอส์ชีลด์: 2015, 2018

**เร็ดบุลซัลทซ์บวร์ค**
* ออสเตรียนบุนเดิสลีกา: 2019–20, 2020–21
* ออสเตรียนคัพ: 2019–20, 2020–21

**รางวัลส่วนตัว**
* ผู้ฝึกสอนยอดเยี่ยมแห่งปีของเมเจอร์ลีกซอกเกอร์: 2015

## อ้างอิง

## แหล่งข้อมูลอื่น

หมวดหมู่:บุคคลจากรัฐวิสคอนซิน
หมวดหมู่:นักฟุตบอลชาวอเมริกัน
หมวดหมู่:นักฟุตบอลทีมชาติสหรัฐ
หมวดหมู่:กองกลางฟุตบอล
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้จัดการทีมฟุตบอลในบุนเดิสลีกา
หมวดหมู่:ผู้จัดการทีมสโมสรฟุตบอลลีดส์ยูไนเต็ด
หมวดหมู่:ผู้จัดการทีมฟุตบอลในพรีเมียร์ลีก